**ΕΓΓΡΑΦΕΣ ΜΑΘΗΤΩΝ/ΡΙΩΝ ΣΤΗΝ Α΄ ΔΗΜΟΤΙΚΟΥ ΓΙΑ ΤΟ ΣΧΟΛΙΚΟ ΕΤΟΣ 2025-26**

**(Σχετ.: η με Αρ. Πρωτ. Φ.6/24732/Δ1/06-03-2025 εγκύκλιο του ΥΠΑΙΘΑ)**

**Οι εγγραφές της Α΄ Δημοτικού για το Σχολικό Έτος 2025-26 γίνονται απαραιτήτως ηλεκτρονικά (από 6-26/3/2025):**

**Α. Είτε από τους ίδιους τους γονείς:** ακολουθώντας τις οδηγίες (με βάση την εγκύκλιο) όπως έχουν αναρτηθεί στην ιστοσελίδα του σχολείου

**Β. Είτε καταχωρούνται από το σχολείο με Δια ζώσης παρουσία και των δύο γονέων.**

Απαραίτητα δικαιολογητικά και για τις δύο περιπτώσεις:

**Γ. Δικαιολογητικά εγγραφής:**

**1. Βιβλιάριο υγείας του/ης μαθητή/ριας (όπου να αναγράφεται και ο ΑΜΚΑ του/ης μαθητή/ριας)**

**2.** **Ατομικό Δελτίο Υγείας μαθητή (ΑΔΥΜ)** (συμπληρώνεται από ιατρό/έντυπο παρέχεται από τη σχολική μονάδα)

**3. Αποδεικτικό στοιχείο από το οποίο προκύπτει η διεύθυνση κατοικίας του/ης μαθητή/ριας** (ενοικιαστήριο συμβόλαιο, Ε9, λογαριασμός ΔΕΗ, τηλεφώνου, κλπ)

**4. Βεβαίωση φοίτησης Νηπιαγωγείου** (οι γονείς θα τη λάβουν από το Ν/Γ φοίτησης)

**5. Γνωμάτευση ΚΕΔΑΣΥ** (αν υπάρχει)

**6. Στην περίπτωση καταχώρησης της αίτησης από το σχολείο απαιτείται επιπλέον, οι γονείς/κηδεμόνες (και οι δύο) να έχουν μαζί τους κωδικούς taxis**

**7. Στην περίπτωση ηλεκτρονικής εγγραφής από τους/ις ίδιους/ες τους γονείς τα ανωτέρω δικαιολογητικά θα πρέπει είτε να αναρτηθούν στην ψηφιακή πλατφόρμα είτε να προσκομιστούν σε έντυπη μορφή στο σχολείο** (Σκόπιμο είναι εάν επιλεγεί η πρώτη περίπτωση δηλ. της υποβολής της αίτησης από τους/ις ίδιους/ες τους γονείς, η διαδικασία να ολοκληρώνεται και με την ανάρτηση των δικαιολογητικών. Διαφορετικά να επιλέγεται η καταχώρηση ολόκληρης της αίτησης από το σχολείο παρουσία και των δύο γονέων).

**Δ. ΠΕΡΙΟΔΟΣ ΕΓΓΡΑΦΩΝ:**

Αυστηρά από 6 έως 26 Μαρτίου 2025

**Ε. Ώρες υποβολής αιτήσεων**

**Καθημερινά: 09.00 π.μ. – 13.00 μ.μ. (ή κατόπιν τηλεφωνικού ραντεβού, με την επιφύλαξη των έκτακτων υποχρεώσεων του Διευθυντή)**

 **Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ**

 **Δρ Δημήτριος Π. Μαρινόπουλος**